สร้างโปรไฟล์ให้ดูดี ทำลายกำแพง มีบทสนทนาที่น่าสนใจ สุภาพอ่อนโยนและเกรงใจกัน
การเลือกรูปโปรไฟล์ดีๆ (หรือที่ภาษาWhatsAPP เรียกว่า DP) เป็นขั้นตอนแรกในการทำให้สาวประทับใจบน WhatsApp เลือกรูปเซลฟี่ที่ดูดีที่สุด เช่น รูปที่คุณกำลังทำอะไรที่น่าตื่นเต้นหรือรูปตอนคุณอยู่ในสถานที่ที่น่าสนใจ  ตัวอย่างเช่น หากคุณกำลังเล่นกีตาร์ ให้ใช้รูปที่คุณกำลังเล่นกีตาร์เป็นรูปโปรไฟล์ เมื่อไหร่ที่ไม่แน่ใจ ให้คุณโชว์ฟันขาวนวล และใช้รูปเซลฟี่เน้นเฉพาะใบหน้าที่โชว์รอยยิ้มพิมพ์ใจของคุณ หากไม่อยากใช้รูปตัวเองเป็นรูปโปรไฟล์ คุณควรใช้รูปตัวการ์ตูน นักกีฬา หรืองานศิลปะสุดโปรดของคุณ WhatsApp มีสเตตัสสำเร็จรูปให้เลือกใช้ เช่น  "แบตจะหมดแล้ว" แต่คุณควรพยายามตั้งสเตตัสให้มีเอกลักษณ์ ใช้เวลาคิดสักครู่ว่าคุณอยากจะนำเสนอตัวเองแบบไหนผ่านสเตตัส อาจจะใช้เนื้อเพลงของเพลงโปรด ข้อความจากหนัง หรือละครโทรทัศน์ หรือคุณอาจจะลองสังเกตเรื่องราวในวันนั้นๆ ของคุณมาตั้งเป็นสเตตัสดูก็ได้ หากคุณรู้ว่าตัวคุณและสาวคนนั้นต่างชอบฟังเพลงหรือดูหนัง การใช้ข้อความที่นำมาจากเพลงหรือหนังมาเป็นสเตตัสก็สามารถนำไปสู่การพูดคุยกันก็ได้ โปรไฟล์ของ WhatsApp ค่อนข้างจะธรรมดา มีแค่รูปโปรไฟล์ สเตตัส สถานะการออนไลน์ และข้อมูลติดต่อ ต่างจาก  Facebook ที่มีลูกเล่นมากมายให้เลือก อย่างไรก็ดี คุณสามารถแสดงให้อีกฝ่ายเห็นว่าคุณช่ำชองการใช้ WhatsApp ด้วยการใช้ลูกเล่นลับต่างๆ เช่น การเปลี่ยนรูปแบบข้อความ  คุณสามารถสร้างรูปแบบตัวอักษรบนสเตตัสหรือข้อความตอนสนทนาให้เป็นตัวหนา เอียง หรือขีดฆ่า ได้โดยพิมพ์สัญลักษณ์รอบคำนั้นๆ ที่คุณต้องการเปลี่ยนรูปแบบ พิมพ์ดอกจันรอบคำที่ต้องการให้หนา เช่น *นี้* ใช้สัญลักษณ์​ underscore หน้าและหลังคำที่ต้องการ  _ทำตัวเอียง_ และใช้สัญลักษณ์ tilde หน้าและหลังคำที่ต้องการจะ  ~ขีดฆ่า~  คุณสามารถตั้งค่าความเป็นส่วนตัวและซ่อนสถานะการออนไลน์ได้ แต่นั่นอาจทำให้สาวที่คุณอยากทำให้เธอประทับใจมีโอกาสติดต่อคุณน้อยลง ปัจจุบันนี้ ส่วนหนึ่งของการทำความรู้จักใครสักคนมักจะมีการเช็กโปรไฟล์บนสื่อสังคมออนไลน์เกี่ยวข้องด้วย เช็กดูโปรไฟล์ของสาวที่คุณอยากทำให้เธอประทับใจ เพื่อคุณจะได้รู้ว่าเธอชอบ ไม่ชอบอะไร การเรียนรู้เรื่องความสนใจของเธอ จะช่วยให้คุณเริ่มต้นพูดคุยและช่วยให้คุณมีเรื่องคุยกับเธอได้เรื่อยๆ เช่น คุณอาจพูดว่า “ผมสังเกตว่าคุณสนใจการพับกระดาษโอริกามิ - บางทีคุณอาจสอนผมพับนกกระดาษดูบ้าง” การเริ่มต้นทำความรู้จักกันอาจชวนเครียดอยู่บ้าง แต่คุณก็ควรพยายามผ่อนคลายและไม่คิดมากเกินไป ครั้งแรกที่ส่งข้อความไป แค่กล่าวทักทายและถามคำถามเพื่อให้การสนทนาดำเนินไปได้ จำไว้ว่าหากเธอไม่ตอบทันที เป็นเพราะเธออาจจะยุ่งอยู่ และแม้ว่าเธอจะไม่ตอบเลย โลกก็ไม่แตกสักหน่อย ครั้งแรกที่ส่งข้อความหาเธอ ให้เริ่มจากการถาม ประมาณว่า “เฮ้ คุณเป็นไงบ้าง” คุณอาจถามดูว่าเธอทำอะไรอยู่ หรือถามเธอว่าวันที่ผ่านมานี้เป็นไง  เริ่มการสนทนาจากการถามคำถามสามารถเพิ่มแนวโน้มว่าเธอจะพูดอะไรสักอย่างเป็นการตอบกลับมา คุณอาจเริ่มการสนทนาโดยพูดถึงวันที่ผ่านมาของคุณ จะดีมากหากคุณให้ความเห็นในเรื่องที่เกี่ยวข้องกับเธอเช่นกัน เช่น สิ่งที่คุณทั้งคู่ต่างได้ประสบพบเจอมาเหมือนกัน เช่น หากคุณเคยอยู่โรงเรียนเดียวกัน คุณอาจพูดถึงวิชาที่เคยเรียน เช่น  “ผมไม่รู้ว่าคุณคิดยังไงนะ แต่ผมนึกว่าวิชาคณิตศาสตร์มันจะไม่มีวันจบซะแล้ว” โดยทั่วไปแล้ว วิธีที่ดีที่สุดในการสร้างความประทับใจให้กับอีกฝ่าย คือ การไม่พยายามมากเกินไป แค่เป็นตัวของตัวเอง บางทีเธออาจจะรู้ว่าคุณกำลังพยายามเล่นละครอยู่ก็ได้ มันเป็นเรื่องปกติที่จะกระวนกระวายใจ แต่ก็พยายามสนุกกับเวลาที่คุณได้คุยกับเธอ แค่นั้นแหละ หากคุณต้องการจะทำให้เธอประทับใจจริงๆ ล่ะก็ กล่าวคำชมที่แสดงให้เธอเห็นว่าคุณใส่ใจเธอ แทนที่จะพูดประโยคเดิมๆ ที่คนชอบพูดกันเกร่อ ให้พูดอะไรที่เฉพาะเจาะจง ซึ่งแสดงให้เธอเห็นว่าคุณสังเกตเห็นสิ่งที่เป็นเอกลักษณ์เกี่ยวกับเธอ เช่น หากวันนั้นคุณได้เจอเธอก่อนหน้านี้ คุณอาจพูดว่า “ผมชอบทรงผมของคุณในวันนี้มากเลย” หรือ “ที่คุณพูดในคลาสเรียนวิชาประวัติศาสตร์มันดีมาก คุณเป็นหนึ่งในคนที่ฉลาดที่สุดเท่าที่ผมรู้จักมาเลย!” ใครจะชอบคุยกับคนที่พูดถึงแต่ตัวเองกันล่ะ ทำให้เธอประทับใจด้วยการแสดงให้เห็นว่าคุณอยากจะทำความรู้จักเธอให้ดีขึ้น การเล่าเรื่องตัวเองให้อีกฝ่ายฟังไม่ใช่เรื่องผิด โดยเฉพาะอย่างยิ่งหากมันมีความเชื่อมโยงกับสิ่งที่เธอบอกคุณ แต่ก็พยายามอย่าเป็นฝ่ายพูดอยู่คนเดียวล่ะ  คุณสามารถถามเธอเรื่องงานอดิเรก สถานที่โปรด พี่น้อง หรือเพลงและวงดนตรีที่ขาดไม่ได้ ก็ได้ พยายามตอบคำถามของเธอ แทนที่จะถามไปแล้วถามเล่า ราวกับคุณกำลังสอบสวนเธอ เช่น หากเธอบอกว่าเธอชอบชายหาด คุณอาจตอบว่า “ผมก็ด้วย แต่เฉพาะมหาสมุทรเท่านั้น ทะเลสาบผมไม่สน!” การเริ่มมีบทสนทนาที่ลึกซึ้งมากขึ้นเป็นการแสดงให้เธอเห็นว่า คุณใส่ใจในการเข้าใจตัวตนของเธอในฐานะบุคคลคนหนึ่ง หลังจากพูดคุยเรื่องทั่วๆ ไปแล้ว หรือหลังจากบทสนทนาเรื่องผิวๆ ที่ไม่ได้ลึกซึ้งอะไร ก็ให้พยายามหาหัวข้อที่เธอสนใจมากๆ  คุณอาจถามเกี่ยวกับเป้าหมาย ความหลงใหล และความฝัน เช่น “อะไรคือสามสิ่งที่ชีวิตนี้อยากจะไขว่คว้ามาให้ได้” ลองถามเรื่องคุณสมบัติที่เธอมองหา หรือชื่นชอบในตัวบุคคล ความทรงจำที่ดีที่สุดในวัยเด็ก หรืออะไรคือสิ่งที่สำคัญที่สุดในโลกสำหรับเธอ อดทนและให้เวลาเธอตอบก่อนที่จะส่งข้อความไปอีก นอกจากนี้ คนส่วนมากต่างชอบได้รับข้อความยาวๆ ข้อความเดียวมากกว่าข้อความสั้นๆ หลายๆ ข้อความ ส่งมีมก็เช่นกัน ให้ส่งเท่าที่จำเป็นพอ. การส่งไฟล์ GIF ตลกๆ ที่เกี่ยวกับบทสนทนาของคุณก็เรื่องนึง แต่อย่าส่งอะไรก็ไม่รู้มากมายให้เธอไปเรื่อย แสดงให้เธอเห็นว่าคุณใส่ใจกับเวลาของเธอ และขณะที่กำลังคุยกัน คุณก็ไม่อยากจะกวนเวลาเธอ ให้แน่ใจว่าเธอไม่ได้กำลังทำงาน ใช้เวลาร่วมกับเพื่อนๆ หรือกำลังยุ่งกับการทำอะไรอยู่ ก่อนจะส่งข้อความไป ให้เช็กสเตตัสเธอดูก่อนว่าเธอไม่ได้กำลังยุ่งอยู่ หากคุณชอบเธอมากจริงๆ และอยากทำให้เธอประทับใจ คุณไม่ควรที่จะต้องแสร้งทำเป็นสนุกที่ได้คุยกับเธอ ความจริงใจจะทำให้ความสัมพันธ์ไปได้ไกล และอะไรๆ มันจะง่ายขึ้นมากในการที่จะคุยกับอีกฝ่ายไปได้เรื่อยๆ หากคุณอยากจะรู้จักอีกฝ่ายจริงๆ   คำถามที่ผ่านการคิดมาอย่างดี การตอบกลับที่เกี่ยวข้องกับคำตอบของเธอ และคำชมที่เฉพาะเจาะจงจะทำให้เธอรู้ว่าคุณจริงใจ เช่น หากเธอบอกคุณว่าเธอเครียดเพราะต้องอ่านหนังสือเยอะมาก ก็ไม่ต้องเปลี่ยนหัวข้อคุย หรือบอกอีกฝ่ายว่าคุณก็ยุ่งมากแค่ไหน แต่ให้พูดประมาณว่า "นั่นมันไม่ดีเลย! ให้ผมปล่อยคุณไปทำงานของคุณมั้ย หรือคุณอยากให้ผมช่วยงานคุณมั้ย" หากคุณถามว่าเธอเป็นยังไงมั่ง และเธอตอบว่า “ไม่ค่อยดี” ให้ถามเธอดูว่าเพราะอะไร บอกเธอว่าคุณยินดีคุยกับเธอไม่ว่าจะเป็นเรื่องอะไรก็ตามที่กวนใจเธอ เธอจะรู้สึกของคุณกับการที่คุณยินดีให้เธอบ่น และอาจจะทำให้เธอประทับใจมากขึ้นอีกโดยการให้คำแนะนำดีๆ ในการจัดการปัญหาของเธอ แม้ว่าคุณคิดว่าคุณทำไปเพราะชื่นชมเธอ แต่คุณกำลังทำให้เธอรู้สึกว่าตนโดนอีกฝ่ายลบหลู่เกียรติอยู่ และมันไม่มีอะไรที่แย่ไปกว่านี้อีกแล้ว ทำตัวนอบน้อม สุภาพ และไม่เสแสร้ง จะช่วยให้คุณโดดเด่นกว่าใคร หากคูณทั้งคู่รู้จักกันในชีวิตจริงหรือสบายใจมากพอ คุณอาจถามเธอดูว่าอยากจะแชทผ่านวิดีโอมั้ย แค่อย่าสองแง่สองง่าม และมีบทสนทนาที่ดี โดยเห็นหน้ากันและกัน
เลือกรูปโปรไฟล์ที่ดูดี. สร้างสเตตัสที่น่าสนใจ. ใช้การเปลี่ยนรูปแบบข้อความในโปรไฟล์และข้อความที่พิมพ์. เช็กความสนใจของเธอผ่านสื่อสังคมออนไลน์. พยายามอย่าเคร่งเครียดกับการส่งข้อความหาเธอ. เริ่มจากถามว่าเธอเป็นอย่างไรบ้าง. ให้ความเห็นเกี่ยวกับสิ่งที่คุณและเธอมีเหมือนกัน. พยายามทำตัวตามธรรมชาติและมั่นใจ. ชมเธอ. ถามคำถามแทนที่จะพูดแต่เรื่องตัวเอง. พาบทสนทนาไปอีกขั้นที่ลึกซึ้งกว่า. อย่าส่งข้อความมากมายหาเธอ. ถามเธอดูว่าตอนนั้นเป็นเวลาที่จะส่งข้อความหาเธอได้ไหม. แสดงความสนใจที่จะทำความรู้จักกับเธออย่างแท้จริง. ให้เธอบ่นหากเธอผ่านวันหนักๆ มา. เลี่ยงการส่งหรือขอรูปหรือวิดีโอโป๊เปลือย.
https://www.wikihow.com/Impress-a-Girl-on-WhatsApp https://www.wikihow.com/Impress-a-Girl-on-WhatsApp https://www.wikihow.com/Impress-a-Girl-on-WhatsApp https://www.wikihow.com/Impress-a-Girl-on-WhatsApp
Setting up a Good Profile Breaking the Ice Having Interesting Conversations Being Kind and Considerate